CELEX: C2006/326/137
Language: lt
Date: 2006-12-30 00:00:00
Title: Byla T-310/06 2006 m. lapkričio 17 d. pareikštas ieškinys byloje Vengrijos Respublika prieš Komisiją

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/64
            
         2006 m. lapkričio 17 d. pareikštas ieškinys byloje Vengrijos Respublika prieš Komisiją
   
   (Byla T-310/06)
   (2006/C 326/137)
   Proceso kalba: vengrų
   Šalys
   
      Ieškovė: Vengrijos Respublika, atstovaujama J. Fazekas
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Perduoti bylą nagrinėti Pirmosios instancijos teismui pagal Pirmosios instancijos teismo Procedūros reglamento 14 straipsnio 1 dalį ir 51 straipsnio 1 dalį.
            
         
               —
            
            
               Panaikinti šias 2006 m. spalio 18 d. Komisijos reglamento (EB) Nr. 1572/2006, iš dalies keičiančio Reglamentą (EB) Nr. 824/2000, nustatantį intervencinių agentūrų vykdomo grūdų perėmimo procedūras ir analizės metodus grūdų kokybei nustatyti, nuostatas:
               
                           —
                        
                        
                           1 straipsnio 1 dalies a punkto dalį, susijusią su kukurūzais;.
                        
                     
                           —
                        
                        
                           1 straipsnio 3 dalies dalį, pakeičiančią pagrindinio reglamento 9 straipsnio b punktą, susijusią su kukurūzais;
                        
                     
                           —
                        
                        
                           Reglamento priedo 1 dalies E skyriuje nustatytą kukurūzų natūrinio svorio dydį;
                        
                     
                           —
                        
                        
                           priedo 2 dalies III lentelės dalį, susijusią su kukurūzais.
                        
                     
         
               —
            
            
               Priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė prašo panaikinti iš dalies Reglamento (EB) Nr. 1572/2006 (1) 1 straipsnį ir priedą dėl neteisėtumo.
   Savo ieškinį ji grindžia šiais teisiniais pagrindais:
   
               —
            
            
               įtvirtinusi per kalendorinius metus natūrinio kukurūzų svorio reikalavimą, Komisija pažeidė teisėtus gamintojų lūkesčius. Be to, suteikusi labai trumpą laikotarpį prisitaikymui, kuris truko nuo reglamento paskelbimo iki jo taikymo dienos, bei nenumačiusi, kad jis bus įgyvendinamas palaipsniui, Komisija taip pat pažeidė teisinio saugumo ir proporcingumo principus;
            
         
               —
            
            
               Komisija neturėjo įgaliojimų nustatyti natūrinio kukurūzų svorio reikalavimo;
            
         
               —
            
            
               nors Komisija ir būtų turėjusi įgaliojimus įtvirtinti ginčijamą natūrinio kukurūzų svorio reikalavimą, ieškovė tvirtina, kad šiuo atveju ji piktnaudžiavo įgaliojimais, nes prisidengdama tuo, kad keičia intervencijos kokybės kriterijus, iš tikrųjų ji pakeitė pačios kukurūzų intervencijos tvarkos esmę;
            
         
               —
            
            
               nors Komisija ir būtų turėjusi įgaliojimus įtvirtinti ginčijamą natūrinio kukurūzų svorio reikalavimą, ji padarė akivaizdžią vertinimo klaidą, nes nustatydama vidutinę kukurūzų kokybę atitinkantį kriterijų, ji neatsižvelgė į tai, kad Bendrijoje auginami kukurūzai daugiausia naudojami gyvulių pašarui;
            
         
               —
            
            
               Komisija pažeidė pareigą tinkamai motyvuoti savo teisės aktus pagal EB 253 straipsnį;
            
         
               —
            
            
               Komisija pažeidė Grūdų vadybos komiteto Procedūros taisykles, nes nesilaikė jame nustatytų terminų.
            
         
      (1)  2006 m. spalio 18 d. Komisijos reglamentas (EB) Nr. 1572/2006, iš dalies keičiantis Reglamentą (EB) Nr. 824/2000, nustatantį intervencinių agentūrų vykdomo grūdų perėmimo procedūras ir analizės metodus grūdų kokybei nustatyti (OL L 280, p. 29).